open-index/open-wikipedia-markdown huggingface dataset:
Fenetylamin

**Fenetylamin**, eller **β-fenetylamin** eller **2-fenetylamin**, er et alkaloid og monoamin. Fenetylamin har også en isomer α-fenetylamin (1-fenetylamin), som har to stereoisomere: R-1-fenetylamin og S-1-fenetylamin. I menneskets hjerne, er 2-fenetylamin trodd å ha funksjon som en signalsubstans (neurotransmitter). Fenetylamin blir biosyntetisert fra aminosyren fenylalanin. Stoffet finnes også naturlig i kakao og i sjokolade.

Fenetylamin er ikke oppført på legemiddellisten eller narkotikalisten. 

Stoffet står på dopinglista til antidopingbyråa WADA og Antidoping Norge, men ikke straffelovens dopingliste.. Noe Statens Legemiddelverk spesifikt sier man skal holde adskilt fra WADAs dopingliste.

## Substitutede fenetylaminer

Substitusjonede fenetylaminer inneholder flere kjemiske modifikasjoner enten på fenylringen, sidekjeden eller på aminogruppen. Dette er en stor gruppe som ligner på fenetylamin.

## Referanser
Stølsheimen

**Stølsheimen** er et fjellområde i Vestland fylke på grensen mellom Sogn og Fjordane og Hordaland. Det er avgrenset i nord av Sognefjorden og i sør av Vossefjellene. Vestover strekker området seg til Gulen og Masfjorden, mens det østover strekker seg til Vikafjellet. Stølsheimen landskapsvernområde ligger sentralt i Stølsheimen.

Området er et populært turområde og Den Norske Turistforening har 9 turisthytter i området.

## Eksterne lenker
* Turforslag til Stølsheimen, Bergsdalen og Vossefjellene på DNT og NRKs nettsted ut.no
Hrísey

**Hrísey** er en øy ytterst i Eyjafjörður på nordkysten av Island. Øya har et areal på 7,67 km² og er 7,5 km lang og 2,5 km bred. Den er dermed Islands nest største øy etter Heimaey. 

Hrísey har vært bebodd helt siden landnåmstiden. Norske fiskere begynte å bruke øya som base for fiske fra midten av 1800-tallet, og på slutten av 1800-tallet ble det etablert fabrikk der for salting av sild. Fra begynnelsen av 1900-tallet var Hrísey et av Islands viktigste senter for sildefiske. Overfiske førte til at fiskeindustrien på Island gikk kraftig tilbake fra 1960-tallet, og det siste fryseriet på Hrísey stengte dørene i 1999. I dag er det omkring 200 fastboende på øya, og fiske er fortsatt den primære inntektskilden. I tillegg huser øya blant annet også en karantenestasjon for kveg, griser og husdyr.

Det er ferjeforbindelse til Hrísey fra Árskógssandur, om lag 30 km fra Akureyri. Øya var tidligere eget tettsted, men har siden 2004 vært en del av Akureyri kommune.

Mangelen på naturlige rovdyr på øya gjør den til et ideelt tilholdssted for fugler, og de siste årene er øya blitt populær blant fuglekikkere og naturinteresserte. Den nordlige delen av Hrísey, Ystabæjarland, er et privateid naturreservat. Blant øyas nesten 40 fuglearter er fjellrype, rødnebbterne og ærfugl.

## Eksterne lenker
* 
* En kort guide til øyene i Eyjafjörður
Torill Larsen

:*For ordføreren i Arendal, se [[Torill Rolstad Larsen]]*

**Torill Marie Bogsnes Larsen** (født 14. februar 1967) er en norsk helsevitenskapsforsker. Hun har arbeidet  som førsteamanuensis ved Betanien diakonale høgskole i Bergen. Hun er nå ansatt på Hemil senteret ved universitetet i Bergen, hvor hun underviser på bachelor i Folkehelse og helsefremmende arbeid 

Larsen er utdannet sykepleier med cand.san., og har deretter tatt sin PhD. Hun arbeider mest med implementering og evaluering av helsefremmende tiltak i skolen, sosial kompetanse og adferdsproblemer i skolen, samt skoleledelse. Hun var fra i 2005 deltager i prosjektet Fysisk aktivitet og måltider hvor Hemil senteret på oppdrag fra  Utdanningsdirektoratet evalerte effekten av fysisk aktivitet og måltider i skolen. 

## Bibliografi i utvalg
* 2012: "Pilotevaluering av drømmeskolen"sammen med Ingrid Holsen, Hege Tjomsland,Anette Servan, Åshild Rostad og Gry Tyssebotn
* 2012:"Helsefremmende sykepleie i teori og praksis" Åse Gammersvik og Torill Larsen, utgitt på Fagbokforlaget
* 2007: *Evaluering av prosjektet ”Fysisk aktivitet og måltider i skolen”*, sammen med Oddrun Samdal, E. Haug og M. Manger. Publisert i fagbladet Kroppsøving # 3
* 2006: *Forebyggende innsatser i skolen: Rapport fra forskergruppen oppnevnt av Utdanningsdirektoratet og Sosial og helsedirektoratet om problematferd, rusforebyggende arbeid. Læreren som leder og implementeringsstrategier*, sammen Thomas Nordahl, Ø. Gravrok, H. Knudsmoen og K. Rørnes, Utdannings- og Sosial og helsedirektoratet, Oslo 
* 2005: *Evaluating Principals and Teachers implementation of Second Step. A case study of four Norwegian primary schools*, Det psykologiske fakultet, Universitetet i Bergen, Bergen 
* 2003: *Implementing Second Step: Balancing Fidelity and Program Adaptation*, sammen med Oddrun Samdal, Journal of Educational and Psychological Consultation , Vol. 17, issue 1, p. 1-29,

## Eksterne lenker

* profil på unifobhelse.no
Zentrale Stelle der Landesjustizverwaltungen zur Aufklärung nationalsozialistischer Verbrechen

**Zentrale Stelle der Landesjustizverwaltungen zur Aufklärung nationalsozialistischer Verbrechen**, ofte simpelthen kalt *Zentrale Stelle*, er Tysklands sentrale kontor for etterforskning av nasjonalsosialistiske forbrytelser under andre verdenskrig. Kontoret som ble opprettet 1. desember 1958, etterforsket innledningsvis forbrytelser utenfor Tysklands territorium, særlig handlingene til Einsatskommandos, men siden også handlinger innenfor forbundsrepublikken.

## Bakgrunn
Forut for grunnleggelsen av Forbundsrepublikken Tyskland (Vest-Tyskland) i 1949, ble krigsforbrytelser under det nasjonalsosialistiske regimet etterforsket av okkupasjonsmyndighetene nedsatt av de allierte. Etter at de allierte hadde avviklet sitt okkupasjonsstyre, kom i 1958 den første store krigsforbrytersak opp for en tysk domstol. Det var i Ulm mot tiltalte Bernhard Fischer-Schweder. Det ble klart for statsadvokaten i Hessen Erwin Schüle at anklagematerialet ga et helt ufullstendig bilde av forbrytelsene. Dersom man skulle få en grundig oversikt over omfanget av forbrytelsene måtte man på tysk side få en bedre samordning av etterforskningen. Det måtte bli en samordnet innsats fra alle delstatene og man måtte også få støtte fra de allierte myndighetene som satt inne med det relevante materialet fra krigens dager. Løsningen på dette ble å opprette etterforskningsenheten *Zentrale Stelle*.

## Oppgaver
Enhetens oppgaver skulle særlig gjelde de såkalte Einsatzkommandos under andre verdenskrig. De knyttet seg innledningsvis kun til det som hadde skjedd utenfor Tyskland, men siden ble også forbrytelser begått innenfor forbundsrepublikkens område inkludert. Enheten har hovedkontor i Ludwigsburg. Den forvalter den største samlingen av dokumentasjon og materiale om kriminelle forhold under det nasjonalsosialistiske regimet.

## Se også
* Office of Special Investigations
* Simon Wiesenthal-senteret

## Referanser


## Eksterne lenker
* Zentrale Stelle der Landesjustizverwaltungen zur Aufklärung nationalsozialistischer Verbrechen
Filmåret 1942

**Filmåret 1942** er en oversikt over lanserte filmer, prisutdelinger og filmpersonligheter i 1942.

## Årets filmer
* *[[5te kolonne i Bramley End]]*

* *[[Bambi]]*
* *[[Baronessen går i dekning]]*
* *[[Casablanca (film)|Casablanca]]*
* *[[Dagdrivarbander]]*
* *[[De døde med støvlene på]]*
* *[[Doktor Glas (film)|Doktor Glas]]*
* *[[Dårarnas Paradis]]*
* *[[En herre med bart]]*
* *[[En trallande jänta]]*
* *[[En äventyrare]]*
* *[[Flygets käcka gossar]]*
* *[[Gentleman Jim (1942)|Gentleman Jim]]*
* *[[Guldfågeln]]*
* *[[Gula kliniken]]*
* *[[Himlaspelet]]*
* *[[I gult och blått]]*
* *[[Nå går det løs]]*
* *[[Orchestra Wives]]*
* *[[Pittsburgh (film)|Pittsburgh]]*
* *[[Reap the Wild Wind]]*
* *[[Rovdjurskvinnan]]*
* *[[Sherlock Holmes och det hemliga vapnet]]*
* *[[The Man who came to dinner]]*
* *[[The Spoilers]]*
* *[[Å være eller ikke være (1942)|Å være eller ikke være]]*
* *[[Toner i Toppform]]*
* *[[Tre skojiga skojare]]*
* *[[Vi spioner]]*
* *[[Vårat gäng (film)|Vårat gäng]]*
* *[[Without Reservations]]*
* *[[Yankee'enes stolthet]]*
* *[[Över Stilla havet]]*

## Fødsler

## Dødsfall

 
## Referanser


## Eksterne lenker
* 
* Medietilsynet.no
Killing Machine

***Killing Machine*** er det femte studioalbumet til det britiske heavy metal-bandet Judas Priest.

Musikkalbumet ble utgitt i Europa 9. oktober 1978  og i mars 1979 i USA, der under navnet ***Hell Bent for Leather***, da plateselskapet ikke likte den opprinnelige tittelen. Albumet nådde 128.-plass på den amerikanske Billboard 200-listen. Albumet ble utgitt på nytt i 2001 med to bonusspor. Bonussporet «Fight for Your Life» er den originale versjonen av «Rock Hard Ride Free» fra albumet *[[Defenders of the Faith]]*.

## Sporliste
Alle spor skrevet av Rob Halford, K.K. Downing og Glenn Tipton, unntatt hvor annet er oppført.
# «Delivering the Goods» – 4:16
# «Rock Forever» – 3:16
# «Evening Star» (Halford, Tipton) – 4:06
# «Hell Bent for Leather» (Tipton) – 2:41
# «Take on the World» (Halford, Tipton) – 3:00
# «Burnin' Up» (Downing, Tipton) – 4:07
# «The Green Manalishi (With the Two-Pronged Crown)» (Peter Green) – 3:23
# «Killing Machine» (Tipton) – 3:01
# «Running Wild» (Tipton) – 2:58
# «Before the Dawn» – 3:23
# «Evil Fantasies» – 4:15
;2001 Bonusspor
#«Fight for Your Life» – 4:06
# «Riding on the Wind» (Live) – 3:16

## Personell
*Rob Halford: Vokal
*K.K. Downing: Gitar
*Glenn Tipton: Gitar
*Ian Hill: Bassgitar
*Les Binks: Trommesett

## Referanser


## Eksterne lenker
*
Anna Frolina

**Anna Aleksejevna Bulygina** (russisk: Анна Алексеевна Булыгина; født 11. januar 1984 i Salekhard, Tjumen oblast) er en russisk skiskytter som fra 2015 konkurrerer for Sør-Korea.

Hun hadde stor suksess som junior, og er to ganger juniorverdensmester i stafett (2003 og 2005) og en gang i jaktstart (2005). I tillegg har hun tre sølv på sprintdistansen (2002, 2003 og 2005). Hennes beste individuelle plassering i et seniorverdensmesterskap er fjerdeplassen på sprinten under VM i 2009, der hun også var med på det russiske laget som vant gull på stafetten.

Hun debuterte i verdenscupen i sesongen 2006/07. Allerede i det første rennet hevdet hun seg i toppen og ble nummer 9. Hun deltok på det russiske stafettlaget som ble nummer 2 i Hochfilzen. Under VM 2007 i Antholz startet hun i to renn. Hun ble nr. 19 på sprinten, og endte på 29.-plass i jaktstarten. I sesongavslutningen i Khanty-Mansijsk oppnådde hun sin inntil da beste plassering ved å bli nummer 4 på fellesstarten, og endte sesongen på 31.-plass sammenlagt i verdenscupen. I sesongen 2007/08 deltok hun ikke i noen renn.

24. januar 2008 stod hun for en stor overraskelse da hun gikk til topps i jaktstarten i Antholz. Hun seiret etter et spennende spurtoppgjør mot finske Kaisa Mäkäräinen og belarusiske Darja Domratsjeva, som ble henholdsvis nummer 2 og 3.

## Referanser


## Eksterne lenker
* 
* Uoffisielt nettsted
Attaché

En **attaché** (fra fransk) er en tittel som nyttes for personer i tilknytning til utenrikstjeneste. Tittelen knyttes gjerne til diplomater som rangerer lavere enn tredjesekretær eller spesialistpersonell som ikke kommer fra utenrikstjenesten. For spesialpersonell vil tjenesten ofte for å ta seg av et særområde, med tilhørende tittel, eksempelvis handelsattaché, militærattaché, kulturattaché eller presseattaché. En attaché kan ha tjeneste ved en legasjon eller en ambassade.

## Referanser
Tuppen og Lillemor

:*For tegneseriebladene, se [[Tuppen og Lillemor (tegneserier)]]*

**«Tuppen og Lillemor»** er den norske tittelen på den amerikanske sangen *I Don't Want To Play In Your Yard*, også kalt *Playmate* og *Two Little Maids*, fra 1894. Originalteksten ble skrevet av Philip Wingate og melodien av Henry W. Petrie (1857–1925). Sangen ble oversatt til norsk av juristen og revyforfatteren Vilhelm Dybwad (1863–1950). Sangen er en enkel vise i valsetakt som i dag vanligvis framføres som en tradisjonell barnesang. Den har på norsk fire tekstvers og handler om skolevenninnene Tuppen og Lillemor som blir uvenner og krangler, men angrer og blir venner igjen. 

Sangen ble spilt inn på grammofonplate under åpningen av revyteateret Chat Noir i Oslo 1. mars 1912. Den ble da framført av sangeren Bokken Lasson (1871–1970), som fire år seinere giftet seg med den norske tekstforfatteren. Hun ble akkompagnert av Maja Flagstad (1872–1958) på klaver. Innspillingen ble gjort i Kristiania 4. september 1912, utgitt på de akustiske 78-platene Gramophone 283143, Gramophone X&nbsp;1236 og utgitt på nytt på samle-LP-en «Chat Noir og norsk revyhistorie» i 1983.

Det finnes også en versjon med Kari Grøn (sang) med Kjell Krane (flygel) på 78-platen Odeon D 6924.

Wenche Myhre spilte inn sangen og ga den ut på albumet *[[Sanger fra den gang mor var liten]]* i 1967. Sangen ble også gitt ut på singel i 1968.

På engelsk ble den blant annet sunget inn av den amerikanske populærartisten Peggy Lee (1920–2002) i 1957.

«Tuppen og Lillemor» har i Norge gitt navn til de to tegneseriebladene Tuppen og Lillemor (tegneserier), hefter med serier beregnet på jenter, og TL-klubben, en bokklubb for barn som ble startet i 1987. Sangen har også vært parodiert i revyer og andre steder.

## Eksterne lenker

* Den engelske originalteksten
* Norsk tekst
* Historiske lydopptak, blant annet av ''Tuppen og Lillemor'' sunget av Bokken Lasson i 1912
’Ndrangheta

**'Ndrangheta** (etter det greske ordet ανδραγαθία (*andragathía*), «heltemot») er navnet på en gren av mafiaen som har sitt opphav og tradisjonelle hjemområde i Calabria i Italia.

’Ndrangheta bruker mange av de samme metodene og kriminelle aktiviteter som den sicilianske mafiaen, blant annet drap, vold, politisk korrupsjon, narkotikahandel og annen lovstridig virksomhet. Dessuten er det heller ikke uvanlig med kidnappinger og utpressing som virkemiddel. Det er antatt at ’Ndranghetaen ikke er like velorganisert som den sicilianske mafiaen, og blodig rivalisering mellom familier er vanligere i Calabria enn på Sicilia. Mens andre mafiaorganisasjoner tradisjonelt har vært hierarkisk og toppstyrt, er ’Ndranghetas struktur mer oppstykket. ’Ndrangheta legger sin ære i å være sikre og ryddige betalere og dominerer handelen med kokain i Europa.

## Virksomhet og omfang

Italiensk politi estimerte i 2007 at 'Ndrangheta har en årlig omsetning på om lag 35–40 milliarder euro, noe som utgjør rundt 3,5 % av Italias bruttonasjonalprodukt. Disse pengene stammer fra illegal narkotikatrafikk, men også fra det som kan virke som lovlig virksomhet slik som byggebransjen, restauranter, og butikker.

### John Paul Getty III
I 1973 kidnappet organisasjonen den amerikanske millardærarvingen , og hans farfar Jean Paul Getty nektet opprinnelig å utbetale løsepengene på 2,2 millioner dollar. Det var først etter fem måneder at familien mottok et avskåret øre, noe som førte til at han ble satt fri mot utbetaling av en redusert sum. Han utviklet senere et alkohol- og narkotikaproblem, hvis senvirkninger forårsaket hans død i en alder av 54 år.

## Referanser
Källviksbacken

**Källviksbacken** er et alpinanlegg ved Falun i Sverige, ca. 5&nbsp;km sør for Falun sentrum. Anlegget har tre løyper, hvorav den lengste er ca. 600 meter lang. Bakken har to skiheiser.

På samme sted som det i dag er alpinbakke, sto tidligere Faluns største hoppbakke. Hoppbakken ble bygd før det svenske mesterskapet i 1947, og ble senere blant annet brukt under Svenska Skidspelen i 1952, 1956 og fra og med 1959. Källviksbacken var arena for skihopping (spesielt hopp og kombinert) i ski-VM i 1954, med over 50&nbsp;000 tilskuere under det spesielle hopprennet. Det siste større rennet i bakken var under Svenska Skidspelen i 1969. Tidlig på 1970-tallet ble hoppbakken revet og erstattet av dagens alpinanlegg. På Lugnet i Falun ble det så bygd et nytt hoppanlegg med to hoppbakker til VM i 1974.

Hoppbakken hadde K-punkt 80 meter. Bakkerekorden var 83 meter, satt av Toralf Engan (Norge).

## Se også
*Skihopping under Svenska Skidspelen

## Referanser


## Eksterne lenker
* IFK Falun Alpin: Källviksbacken
* Skisprungschanzen-Archiv: Falun (Källviken)
* SVT: SM i backhoppning i Falun 1947 (video, 23. februar 1947)
* SVT: Backhoppning i Svenska skidspelen i Falun 1960 (video, 25. januar 1960)
Komal Kothari

**Komal 'Komalda' Kothari** (født i Jodhpur 4. mars 1929, død 20. april 2004) var en indisk folklorist og etnomusikolog.

Kothari har utført dyptpløyende studier av folkeliv og folkediktning i Rajasthan og av lokale musikktradisjoner og folklige instrumenter.

Kotharis vitenskapelige arbeider inkluderte en rekke folkloristiske emneområder, men han gjorde seg likevel spesielt bemerket gjennom sine studier av musikkinstrumenter, den muntlige fortellersituasjonen og tradisjonelle dukkespillere.

Kothari var også en nestor innenfor Manganiyar- og Langamusikken. Han var den første som gjorde opptak av denne musikkformen, noe som gjorde at musikken fra området ble viden kjent. Han grunnla også musikktidsskriftet *Prerna*.

Kothari opprettet dessuten organisasjonen Rupayan Sansthan (også kalt Rajasthan Institute of Folklore i Jodhpur), og han tilbrakte det meste av sitt yrkesaktive liv ved akademiet Rajasthan Sangeet Natak. Han mottok en rekke priser, blant annet *Padamshri* og *Padma Bhushan* fra Indias president. 

Da Komal Kothari fikk diagnosen uhelbredelig kreft, gjorde Rustom Bharucha en serie intervjuer med ham. En Bok basert på intervjuene ble utgitt i 2003. Komal Kothari døde av kreft i april 2004.

Han ble hedret med den indiske offisielle sivile utmerkelse Padma Shri for sin innsats.   
## Referanser


## Litteratur
* Rustom Bharucha: *Rajasthan. An Oral History – Conversaions with Komal Kothari*. Penguin Books. New Delhi 2003. ISBN 97801 43029595
Erkki Melartin

**Erik Gustaf «Erkki» Melartin** (født 7. februar 1875 i Kexholm i Finland, død 14. februar 1937 i Helsingfors) var en finsk komponist. Han studerte i Helsingfors og Wien. Han komponerte blant annet seks symfonier, fire strykekvartetter, pianomusikk og operaen *Aino*. Spesielt berømt er hans *Festmarsj*.

Melartin var også pedagog, maler, teosof og forfatter av aforismer. 

## Referanser


## Eksterne lenker
* 
* 
* 
* Finnish Music Information Centre
Black Box teater

**Black Box teater** er et teater i Oslo og ble etablert i 1985 av Danse- og teatersentrum.** Teatret har ikke en egen skuespillerstab, men er et programmerende teater som presenterer frittstående norske og internasjonale teaterkompanier. Teatret fokuserer primært på samtidsorientert scenekunst.

Frem til 2003 holdt teatret til på Aker Brygge. Siden 2004 har Black Box Teater holdt til i egne lokaler i Marstrandgata på Dælenenga.

Teatret har to scener; Store scene, med plass til 200 tilskuere, og Lille scene, med plass til 80. 

I 2018 satte teateret opp det kontroversielle stykket *[[Ways of Seeing]]* som i tillegg til opphetede debatter førte til anmeldelser mot teaterdirektøren og andre medvirkende.

## Referanser


## Eksterne lenker
* 
*Black Box Teater i Sceneweb
Svein Munkejord

**Svein Magnus Munkejord** (født 26. september 1948 i Kopervik i Karmøy kommune) er en norsk sosialøkonom med eksamen fra Universitetet i Oslo i 1975. Han har arbeidet med fiskerispørsmål som personlig sekretær for fiskeriminister Thor Listau fra 1981 til 1983, som fiskeriråd ved ambassaden i Brussel 1983 til 1984, som statssekretær i Fiskeridepartementet fra 1984 til 1985 og som fiskerisjef og regiondirektør for Rogaland i Fiskeridirektoratet fra 1985 til 2004. Han takket nei til å bli direktør for Region Sør ved omorganiseringen i 2004 og fortsatte som rådgiver i organisasjonen etter dette. 

Fra 16. oktober 1989 til 3. november 1990 var han fiskeriminister i Syseregjeringen som representant for Høyre. 

## Politikk
Munkejord omstrukturerte Fiskeridepartementet i den tiden han var fiskeriminister. Han innførte kvoteordning for fiskere. Gradvis ble lovverket liberalisert, fiskeristøtten fjernet og markedskreftene sluppet løs. Den politikken han la grunnlaget for, ble videreført etter hans tid.

Munkejord har ellers vært opptatt av å bidra til at utviklingsland skal få utnytte fiskeressursene sine bedre. I den anledning har han besøkt Sri Lanka, Pakistan og Mosambik for å sette seg inn i aktuelle oppgaver. Han har også bidratt til utvikling av fiskeriressursene i Sør-Afrika

## Referanser


## Kilder
* Kolle, Nils: *Svein Munkejord: En frittalende rogalending*. Artikkel i boken *Norske Fiskeriministre*. Oslo 2004
* *[[Årets største begivenheter i bilder]] – 1990* ISBN 82-540-0164-2 (side 13)

## Eksterne lenker
*
Rutilgruva

**Rutilgruva** (1901–1957) er den største gruva i Kragerø-området. Fra denne gruva ble det utvunnet rutil. I begynnelsen av driften var rutilgruva på Sjåen verdens største. Hvert år ble det tatt ut 1&nbsp;000 tonn rutilmalm som ble sendt til vaskeriet ved Tvedestrand. Steinen som ble utvunnet, ble sendt ned til båtene ved vannet ved hjelp av taubane. Det var båtene Hermanda,  Tyssfjord, Pilen og Finch. Den sistnevnte var av jern og var bygd i Nederland, båten var på ca. 180-200 tonn. 

Rutilgruva innenifra.jpg|Rutilgruva sett innenifra.

Man finner fortsatt rester av gruvedriften i form av skinner, diverse metallgjenstander og kabler fra taubanen som gikk ned til Matholmen. I tillegg ser man også store mengder stein eller slagg, liggende i åssiden.

Rutilgruva er en åpen gruve, derfor trenger man ikke lykt hvis man går inni den. Gruva har gjerder rundt og er 36 meter fra bakkenivå til bunn. Det ligger flere mindre gruver rundt hovedgruva.

## Eksterne lenker
*
Johan Albrigt Rivertz

**Johan Albrigt Rivertz** (født 14. august 1874 i Korgen, død 1942 i Oslo) var en norsk jurist. 

## Biografi
Rivertz ble student i 1892 og cand.jur. i 1896.  Han var deretter fullmektig hos statsadvokaten i Tromsø og hos kriminaldommeren i Aker. Fra 1899 arbeidet han i Justisdepartementet og ble byråsjef der i 1908. Han tjenestegjorde som amtmann i Finnmarkens amt fra 1912 til 1918 og fylkesmann i Finnmark fra 1919 til 1921. Fra 1922 til han døde i 1942 var han høyesterettsdommer.

## Verv
Han var sekretær for en rekke kommisjoner, blant andre Den skandinaviske kjøpslovskommisjon i 1902, Vassdragskommisjonen 1907 og Den skandinaviske familierettskommisjon 1910. Han var medlem av Skandinavisk obligasjonsrettskommisjon 1910, delegat til Skandinavisk sjørettskonferanse i København 1911, formann for forhandlingsdelegasjonen i forhandlingene med Finland om grenseforholden 1922 til 1924, medlem av Riksretten 1926 til 27, formann for delegasjonen ved forhandlingene med Finland om reinbeiteforholdene 1932 til 1935. Fra 1924 var han sensor ved juridisk embetseksamen og fra 1931 til 1933 var han formann i styret for Filharmonisk Selskaps Orkester i Oslo.

## Ordener
* Storkors av Finlands hvite roses orden
* Kommandør av 1. klasse av Nordstjerneordenen

## Familie
Rivertz var bror av arkitekt Kristen Tobias Rivertz, lensmann Peter Edvard Rivertz og høyesterettsdommer Jacob Andreas Rivertz.

## Kilder
* Hj. Steenstrup: *[[Hvem er Hvem]]* 1938, side 429

## Referanser
Kristine Melby

**Kristine Melby** (født 1971) er en norsk danser, koreograf og pedagog. Hun er utdannet ballettpedagog fra Høgskolen i Bodø med videreutdanning fra Stockholm, Amsterdam og London.

Hun har siden 1995 virket som utøvende danser, koreograf og pedagog. Hun har i tillegg en bachelorgrad i ernæringsfysiologi fra Atlantis Medisinske Høgskole samt utdannelse i massasje fra Biomedicus akademiet.

Hun underviser i dag i jazz, kreative fag, samt ernæring ved BA dansekunst, Høyskolen Kristiania.  Hun har koreografert og undervist ved de fleste utdanningsinstitusjoner innen dans i Norge i tillegg til flere tv produksjoner som eksempelvis  TV-serien  Dansefeber (sesong 2) og So You Think You Can Dance — Scandinavia.

Som danser har hun medvirket  i  *Elixir de joir* på Chat Noir, *Incredeable Red Production* på Black Box Teater og Oslo Danseensemble,  *With one Voice against Violence* på kompani X-point, og på flerfoldige TV-show og prisutdelinger som eks. Spellemannsprisen og HitAwards.

## Eksterne lenker
* Kristine Melbys profil på TVNorge
* Om Kristine Melby på Spinoff
Tučepi

**Tučepi** er et tettsted og en kommune i Split-Dalmatia fylke i Kroatia. Tučepi ligger ved kysten, mellom Biokovo-fjellene og Adriaterhavet, på den delen som kalles Makarska-rivieraen, ca. 5 km sør for Makarska. Innbyggertallet er  (2001).

Hovednæring er turisme. En strandpromenade er sentral i tettstedet. Hoteller, restauranter og butikker ligger stort sett langs denne.

## Eksterne lenker
*
Arenal

**Arenal** er en stratovulkan i Costa Rica, nær byen La Fortuna i kantonen San Carlos. Den har en høyde på 1633 meter over havet. Ved siden av ligger Arenalsjøen, en stor kunstig innsjø.

Inntil 29. juli 1968 trodde man at vulkanen var inaktiv, men et utbrudd som drepte 87 mennesker avkreftet dette. Arenal har fortsatt å være aktiv fram til i dag, og flere mennesker har blitt drept de senere årene som følge av utbrudd. Selv om vulkanen fremdeles er aktiv har den ikke hatt noen utbrudd siden juli 2010.

Arenal regnes som Costa Ricas mest aktive vulkan, og har blitt studert av seismologer i mange år. Fram til 2010 kunne man se askekolonner, oransje lavastrømmer og plutselige eksplosjoner på daglig basis. Med sin perfekte koniske form ga det fantastisk utsikt over den vulkanske handlingen i toppen.

Arenal er den yngste og mest aktive av alle vulkanene i Costa Rica. Forskere har klart å datere dens virksomhet tilbake til for over 7000 år siden. Området forble stort sett uutforsket til 1937, da en dokumentert ekspedisjon for å nå toppen fant sted.

## Referanser


## Eksterne lenker
*
Poás

**Poás** er en av Costa Ricas mest besøkte vulkaner. Den har verdens tredje største aktive krater, med en diameter på 1,5 kilometer og en dybde på 300 meter. Den befinner seg 2704 meter over havet.

Vulkanen har vært aktiv de siste 11 millioner åra. 10. januar 1910 spruta den ut 640&nbsp;000 tonn aske. Det foreløpig siste store utbruddet var rundt 1952–1954.

Vulkanen og den tilhørende nasjonalparken, Volcán Poás nasjonalpark, kan besøkes med bil. Den ligger nær hovedstaden San José og byen Alajuela. 

## Eksterne lenker
* Poás Volcano and Laguna Caliente, wondermondo.com
Imprint

**Imprint** er innen forleggeri betegnelsen på et merkenavn et forlag bruker til bestemte utgivelser. En imprint har vanligvis en egen redaktør, men ikke økonomisk uavhengighet.

Ett og samme forlag kan ha flere imprinter; de forskjellige imprintene brukes for å markedsføre bøkene mot bestemte konsumentgrupper. I noen tilfeller skyldes bruken av imprinter også at større forlag overtar andre, mindre forlag, og fortsetter å bruke navnene på de tidligere forlagene som imprinter, dette gjelder spesielt om de overtatte forlagene har spesialisert seg på områder som det store forlaget ikke har en etablert aktivitet innen. Et imprintnavn kan se ut som et vanlig forlagsnavn og gi inntrykk av å være et eget forlag. Ofte vil dette også i en viss grad være tilfelle, gjennom at det er en egen redaksjon for hvert imprint som i større eller mindre grad opptrer som et selvstendig forlag.

I Norge begynte for eksempel Kagge forlag som en imprint i Familievennen forlag. Forlaget Tiden ble en innlemmet som en imprint i Gyldendal.

Historisk ble uttrykket imprint brukt om trykkingen av forleggerens navn nederst på forsiden av en publikasjon. Denne bruken er opphavet til dagens bruk av imprint-begrepet.
## Referanser
Deivid de Souza

**Deivid de Souza** (født 1979) er en brasiliansk tidligere fotballspiller. Han spilte for tyrkiske  og portugisiske  i Europa, samt en rekke brasilianske klubber.

## Referanser


## Eksterne lenker
* 
*
Girlicious

**Girlicious** er en pop-gruppe bestående av Natalie Mejia, Nichole Cordova, Chrystina Sayers, og Tiffanie Anderson. Gruppa ble stiftet etter en TV-konkurranse kalt Pussycat dolls presents: Girlicious.   

## Eksterne lenker
* 
* 
*
Valentina Vargas

**Valentina Vargas** (født 31. desember 1964 i Santiago i Chile) er en chilensk-fransk skuespiller. Hun vokste opp i Frankrike og har også sin utdannelse derfra. Valentina Vargas har medvirket i en lang rekke filmer.

## Biografi
Vargas begynte skuespillerlære hos Tania Balaschova i Paris, og kom senere til Yves Pignot School i Los Angeles. Hennes filmkarriere startet med tre viktige verk innenfor moderne fransk film; Pierre Jolivets *Strictly Personal*, Luc Bessons *[[Big Blue]]* og Jean-Jacques Annauds *[[Rosens navn|The Name of the Rose]]*. Senere har Vargas jobbet med Samuel Fuller i *Street of No Return*, med Miguel Littín i *Los Naufragos* og Alfredo Arieta i *Fuegos*.

Vargas er trespråklig, og snakker både spansk, fransk og engelsk. Dette har gjort henne i stand til å være med i så vidt forskjellige sett som skrekkfilmen **' hvor hun spilte Cenobite Angelique, og komedien ''Chili con carne'' av [[Thomas Gilou ]]. Hun spilte mot [[Jan Michael Vincent]] I (''Dirty Games''), [[Malcolm McDowell]] og [[Michael Ironside]] I (''Southern Cross''), og [[James Remar]] I (''[[The Tigress ]]'').

Etter hennes opptreden i ''[[Bloody Mallory]]'' hvor hun spilte «den onde» har hun viet seg mer til fjernsynsroller. Hun spilte i en versjon av ''[[Les Liaisons dangereuses (TV miniserien) | Les Liaisons dangereuses]]'', med [[Josée Dayan]] som regissør. Her spilte hun sammen med [[Catherine Deneuve]], [[Rupert Everett]], [[Leelee Sobieski]] og [[Nastassja Kinski]].

== Filmografi ==
* ''[[Strictement personnel]]'' (1985) – La masseuse
* ''[[Le flair du petit docteur]]'' (1986) (TV Episode) – Laure
* ''[[Rosens navn (film)|Rosens navn]]'' (Le nom de la rose) (1986) – The Girl 
* ''[[Fuegos]]'' (1987) – Margarita
* ''Piazza Navona'' (1988) (TV Episode) – Perla
* ''[[The Big Blue]]'' (1988) – Bonita 
* ''[[Dirty Games]]'' (1989) – Nicola Kendra
* ''[[Street of No Return]]'' (1989) – Celia
* ''[[The Tigress]]'' (1992) – Tigress/Pauline
* ''[[The Devil's Breath]]'' (1993)
* ''[[Twin Sitters]]'' (1994) – Lolita
* ''[[The Shipwrecked]]'' (1994) – Isol
* **' (1996) – Angelique
* *[[Southern Cross (film)|Southern Cross]]* (1999) – Mariana Flores
* *[[Air America (TV series)|Air America]]* (1999) (1 TV episode) – Celia
* *Chili con carne* (1999) – Ines
* *[[Bloody Mallory]]* (2002) – Lady Valentine
* *[[L'Été de Chloé]]* (2002) (TV) – Agnès
* *[[Un homme en colère]]* (2002) (1 TV episode) – Laura
* *[[Les liaisons dangereuses (2003 film)|Les liaisons dangereuses]]* (2003) (mini TV Series) – Emilie
* *[[Le Caprice des cigognes]]* (2006) (TV) – Anna
* *[[Heroes (TV series)|Heroes]]* (2007) (1 TV episode) – Sofía Linares

## Referanser


## Eksterne lenker
* 
* Bilder fra filmen ''Rosens navn''.
* Sluttscenen fra filmen ''Rosens navn''.
Meru (mytologi)

**Meru**  (Sanskrit: मेरु) (også kalt *Sumeru* «storslåtte Meru») er et hellig fjell i hinduistisk, buddhistisk og Jainistisk mytologi og anses for å være sentrum for alle fysiske og spirituelle universer. Det anses for å være hjemsted for Brahma og andre guddommer. 

Mange hindutempler, inkludert det mest kjente tempelet i Angkor, Angkor Vat, har blitt bygget som en symbolsk representasjon av fjellet. Det sies å være 80 000 yojana høyt og være plassert i Jambudvipa, et av kontinentene på jorden ifølge hinduismen (størrelsen av en yojana varierer over tid; Jordens omkrets skulle være 3 200 jojana ifølge Vārāha Mihira og en anelse mindre i Āryabhatiya, men 5 026,5 yojana i Suryasiddhānta; Bhagavata-Purana anser Meru for at være 80 000 yojana høy, Mahabharata anser Jamboodvipa for å være 18 000 yojana; dermed er det ikke mulig å angi en høyde på Meru ut fra disse kildene). 

## Eksterne lenker
* Beskrivelse av Meru i Devi-bhagavata-purana 1 2
* Byen på grensen til for evig
* Maleri av Meru
* Meru i Encyclopædi over buddhistisk ikonografi 1 2
* Hellig geografi over regioner omkring nordpolen
Loftstue

En **loftstue** er en norsk bygningstype med to etasjer og ildsted med skorstein. De opprinnelige loftstuene var vanligvis ikke store bygninger og hadde ofte tre rom i første etasje. En stue som ble brukt til oppholds- og arbeidsrom, et kjøkken og en inngang (sval) med en trapp opp til andre etasje. Oppe i andre etasje var det en sval, et gangrom eller *loft*. Det var vanlig vis to rom i tillegg. Rommeme i andre etasje ble brukt til oppbevaring og eventuelt som gjesterom. Opprinnelig var de ikke brukt som daglig beboelsesrom.

Loftstua er en bygningstype som går tilbake til middelalderen. Skriftlige kilder forteller at denne hustypen var kjent i Gudbrandsdalen på 1400-tallet. Melbyloftet, oppført i år 1616, og *Peer Gynt loftet* på Maihaugen kalles begge loftstuer, med peis og vindu i loftsetasjen. 

På Venjer i Eidsvoll ble en gårdsbygning rundt 1690 og på Lille Finstad i 1718 omtalt som loftstue trolig fordi de hadde vinduer og ildsted i andre etasje. Norsk folkemuseum har en bygning fra Halvorgard i Hol opprinnelig oppført 1750 og denne kalles loftstue. Loftstuer i Østerdalen var toetasjers bolighus med oppvarming.

Prestegården i Lyngdal skal rundt 1600 ha blitt ombygget fra røykstue til loftstue, som den første i Lyngdal.

Ifølge Peter Anker kan en loftstue også ha brukt som betegnelse på loft med innredet oppholdsrom i andre etasje, og trolig med ilsted.

*Røykstue – loftstue* er en kombinasjon av to bygningstyper. Disse tilhører en sunnmørsk byggetradisjon. Vanligvis var røykstuen eldst og senere har loftstuen (med jernovn i begge etasjer) kommet som påbygg blant annet fra midten eller slutten av 1800-tallet. Fra Tresfjord er det kjent tilfelle av at røykstue-delen og loftstue-delen har vært oppført samtidig. Denne byggeformen er også kjent fra Romsdal (begge sider av Romsdalsfjorden). På Kleive i Romsdal ble de første loftstuene bygget rundt 1820 og røykstuer var i bruk til slutten av 1800-tallet. I Todalen på Nordmøre skal skikken med loftstue ha kommet rundt 1800. Ifølge Hans Strøm ble loftstuer vanlig på Nordøyane på 1700-tallet og Eilert Sundt skrev 100 år senere at det ikke lenger fantes røykstuer på øyene (i indre fjordstrøk var røykstuen fortsatt vanlig på Sundts tid). I Stranda og i Vanylven ble fra midten av 1800-tallet vanlig med loftstuer og i mange tilfeller røykstuer som ble utvidet med et tilbygg som loftstue.

## Referanser


## Litteratur
* Sylthe, Christ Allan. 2005. *Påbyggskikk i Romsdal.* i *Kulturminnevern gjennom 30 år.* Fortidsminneforeningen, Romsdal avdeling. side 42-49. ISBN 82-90052-71-5
Chattanooga

**Chattanooga** er en by i sørøstre Tennessee, mot grensen til Georgia. Byen er sete for Hamilton County. Chattanoogas bykjerne ligger på østsiden av Tennesseelven. Byen hadde ved folketellingen i 2000 et folketall på 170&nbsp;880, noe som gjør byen til Tennessees fjerde største (etter Memphis, Nashville og Knoxville.) Med forsteder omfattet Chattanooga bebyggelsen («Metropolitan Statistical Area») 476&nbsp;531 innbyggere i 2000.

## Historie
Tennesseelven var en viktig del av en fransk handelsrute på 1600-tallet. Strid mellom franskmennene og engelskmennene endte med at engelskmennene vant kontroll over handelsstedene langs elven i 1760. Byen het opprinnelig «Ross's Landing» etter John Ross. Navnet «Chattanooga» er fra 1838. I 1860, nær utbruddet av den amerikanske borgerkrig hadde byen et folketall på 2&nbsp;000. Byen var et viktig jernbaneknutepunkt, og ble åsted for en rekke slag under krigen. De to første var angrep fra nordstatene på byen 7.-8. juni 1862 og 21. august-8. september 1863. Det store slaget ved Chattanooga ble utkjempet i oktober og november i 1863. Konfødersjonens tap av Chattanooga gjorde at Tennessee ble helt overtatt av unionsstyrker, og Chattanooga ble en base for fremstøtet i Georgia.

Etter borgerkrigen var Chattanooga et viktig transportknutepunkt og industrisenter. Industriell utbygging førte til alvorlig luftforurensning, og i 1969 ble Chattanooga utnevnt til USAs mest skitne by. Byen gikk gjennom revitaliseringsprosjekter på 1980- og 90-tallet.

## Økonomi
Chattanooga har idag en variert økonomi. Posisjonen til industriell produksjon har sunket og utgjør nå 16,5 % av arbeidsstyrken. Transport, handel, og energi har blitt viktigere for byen, og Tennessee Valley Authority har en avdeling basert i Chattanooga.

Byen er godt betjent av motorvei og jernbane (sistnevnte kun for godstrafikk.) Byen er også betjent av flyplassen Chattanooga Metropolitan Airport på østsiden av byen. Chattanooga Area Regional Transportation Authority står for kollektivtrafikken i byen.

## Referanser


## Eksterne lenker
*
Rutil

**Rutil**
        
   Nåleformede rutilkrystaller som stikker frem fra en kvartskrystall.
   **Generelt**
       Gruppe
       Oksidmineral
       Kjemisk Sammensetning:
       Titandioksid, TiO2
   **Fysiske Egenskaper**
       Farge
	  Sort, brun, brungul, gul, gråsvart, blodrød, fiolett
       Krystallsystem
       Tetragonal
       Kløv
       Perfekt
       Brudd
       Ujevnt til subkonkoidalt
       Hardhet på Mohs skala
       6 til 6,5
       Strekfarge
       Gråsvart, lysebrun, lysegul
       Tetthet
       4.23g/cm³
       Annet
       Uløselig i syre
|}

**Rutil** er et mineral som er kjemisk sammensatt av titan og oksygen.

Rutil brukes til å fremstille ren titandioksid, TiO2, som er et hvitt pulver. Det blir brukt som hvitt fargepigment i alt fra maling til iskrem, og framstilling av elektroder til sveiseapparater. Titandioksid har E-nummer E171.

## Rutil i Norge
Det har vært utvinning av rutil flere steder i Norge, blant annet i Kragerø.

Rutil blir også framstilt fra ilmenitt, FeTiO3, som utvinnes ved Titania i Sokndal i Rogaland. Ilmenitten blir smelta til rutil og jern ved ilmenittverket i Tyssedal og foredla til rutilpulver ved Kronos Titan i Fredrikstad.

Norges største rutilforekomst finnes i Engebøfjellet ved Førdefjorden som ligger i Sunnfjord kommune i Vestland fylke. Minst 380 millioner tonn malm eller 15 millioner tonn ren rutil finnes der. I 2021 fikk firmaet Nordic Mining konsesjon på utvinning av denne forekomsten. De første 15 årene skal det drives som dagbrudd, og deretter som gruvedrift.

## Se også
* Rutilgruva

## Referanser


## Eksterne lenker
* Artikkel i Store norske leksikon av Gunnar Raade.
* Det finnes ikke noe Miljødirektorat av Dagbladet.
Richard Burbage

**Richard Burbage** (født 7. januar 1568, død 13. mars 1619) var en engelsk skuespiller og teatereier. Han blir ansett som en av de største tragikerne på sin tid, sammen med Edward Alleyn, og kan ha begynt skuespillerkarrieren allerede i 1584. Hans mest kjente roller inkluderer Hamlet, Richard III, Lear og Othello. Burbage opptrådte helt til sin død i 1619.

Han var lillebroren til teaterentreprenøren Cuthbert Burbage.

## Referanser


## Kilder
* Internet Shakespeare Editions: Shakespeare's Actors (1)
Stanislav Markelov

**Stanislav Jurjevitsj Markelov** (russisk: Станислав Юрьевич Маркелов) (født 20. mai 1974, død 19. januar 2009) var en russisk menneskerettighets-advokat og journalist som skrev undersøkende artikler om Tsjetsjenia. Markelov hadde vært advokat for familien til Elsa Kungaeva, en ung tsjetsjensk kvinne voldtatt og drept av den russiske obersten Jurij Budanov, som var løslatt fra fengsel i midten av januar, 15 måneder før den opprinnelige dommen hans var sonet ferdig. Markelov ble myrdet 19. januar 2009 i Moskva.

## Referanser
Anders Daun

**Per Anders Daun** (født 20. april 1963 i Borås) er en svensk, tidligere skihopper. Han konkurrerte internasjonalt mellom 1980 og 1988. Dauns beste internasjonale plassering er 7.-plass i lagkonkurransen i OL i Calgary i 1988. Individuelt er hans beste resultat 8.-plass, som han oppnådde i storbakkerennet i VM i Oslo i 1982, et renn som også inngikk i verdenscupen. Sammenlagt ble han nr. 29 i verdenscupen 1981/82.

Anders Daun var kjent for å hoppe med skjeve ski, og han landet flere ganger langt ute mot kanten av hoppbakkene. Han har i senere år vært ekspertkommentator for skihopping på SVT.

## Referanser


## Eksterne lenker
*
Birgitte Seyffarth

**Birgitte Seyffarth** (født 1968) er en norsk TV-personlighet og tidligere modell. 

Seyffarth ble kjent for norske TV-seere fra 1989 da hun var programvertinne i TVNorge-programmet *[[Casino (TV-program)|Casino]]* sammen med Hallvard Flatland. Hun hadde denne jobben frem til 1993, og deltok totalt i 210 sendinger. I programmet sa hun ingenting, og ble derfor landskjent som «Tause Birgitte». I 1996 var hun programleder for underholdningsprogrammet *[[Kjære Birgitte]]* på samme kanal.

Seyffarth ble kåret til «Årets modell» i bladet *[[Tique]]* i 1986. Hun arbeidet i årene som fulgte som foto-modell og mannekeng, og TV-suksessen med *Casino* gjorde henne for en periode til en av landets mest etterspurte modeller.

Hun har siden 2016 arbeidet med medieovervåkning i Retriever Norge.

## Referanser




## Eksterne lenker
*
Thora paa Rimol

**Thora på Rimol** er en opera i to akter fra 1894 av Hjalmar Borgstrøm, som både har skrevet libretto og komponert musikken.

## Bakgrunn
Operaen er laget i en norsk gullalder for opera, men Borgstrøms opera ble aldri oppdaget og fremført i sin samtid. Plottet i operaen er helnorsk, med Olav Tryggvason, Håkon Jarl, Thora og trellen Kark i hovedrollene, men tonespråket er senromantisk tysk, sterkt påvirket av blant annet Wagner. Også samtidige komponister som Gerhard Schjelderup og Christian Sinding komponerte store operaer som kun ble framført i Tyskland, ikke i Norge.

## Handling
Operaen *Thora paa Rimol* henter sin handling fra Snorres kongesagaer og historien om forholdet mellom Håkon Jarl og husfruen Thora på Rimol, og kampen mellom den hedenske jarlen og den kristne Olav Tryggvason som kulminerte med trellen Karks drap på Håkon Jarl i 995.

## Fremførelser
Operaen *Thora paa Rimol* ble komponert allerede i 1894, men ble ikke fremført før i 2002 i Melhus i Sør-Trøndelag fylke i anledning kommunens tusenårsjubileum. (Gården Rimol, som handlingen i operaen utspiller seg på, ligger i Melhus og var valgt som Tusenårsted for feiringen). Initiativtager var en musikkinteressert pensjonert lærer, Sivert Fløttum. En semi-scenisk fremførelse av operaen ble vist på hovedscenen til Den norske Opera og Ballett 22. november 2008. Et CD-opptak med Trondheim symfoniorkester og dirigent Terje Boye Hansen ble spilt inn i 2001.

## Eksterne lenker
* Omtale hos Kulturspeilet
* Omtale NRKs nettsider
Karl III (serie)

***Karl III*** er en norsk komiserie som gikk på TV 2 i 2009. Serien var en oppfølger til *[[Mot i brøstet]]* og *[[Karl & Co]]*, og også denne ble skapt av Tore Ryen. 

## Handling
Handlingen går rundt Karl Reverud, en ganske suksessfull mann, som nå bor på Aker Brygge sammen med sin kone Agnes Marie og butleren Roy.

## Rolleliste
*Nils Vogt – Karl Reverud
*Bjørn Sundquist – Roy Butler
*Nina Woxholtt – Agnes Marie Stangfeldt
*Håvard Bakke – Børre Tryvann-Larssen

## Produksjon
Filmingen av *Karl III* startet allerede i 2008, og den første sesongen er klar med tolv episoder. Serien startet på TV 2 23. februar 2009. Til forskjell fra *Mot i brøstet* og *Karl & Co* ble *Karl III* spilt inn uten publikum.

## Premiere
*Karl III* hadde premiere 23. februar 2009 og ble sett av 652 000 seere. Dagen etter ble serien slaktet i media, blant annet av VG som gav den terningkast 2 med den begrunnelse at den hadde mistet sjarmen og at den ikke var like morsom som de tidligere seriene om Karl. Også seerne viste misnøye med serien, og over 2200 lesere på VG-nett ga serien i gjennomsnitt terningkast 2.

## Referanser


## Eksterne lenker
*
Face the Heat

***Face the Heat*** er det tolvte studioalbumet fra det tyske hard rock-bandet Scorpions, utgitt i september 1993.

## Sporliste
# «Alien Nation» (Klaus Meine, Rudolf Schenker) &ndash; 5:42
# «No Pain, No Gain» (Mark Hudson, Meine, Schenker) &ndash; 3:55
# «Someone to Touch» (Hudson, Meine, Schenker) &ndash; 4:28
# «Under the Same Sun» (Bruce Fairbairn, Meine, Schenker) &ndash; 4:52
#« Unholy Alliance» (Meine, Schenker) &ndash; 4:54
# «Woman» (Meine, Schenker) &ndash; 5:55
# «Hate to Be Nice» (Meine, Schenker) &ndash; 3:33
# «Taxman Woman» (Meine, Schenker) &ndash; 4:30
# «Ship of Fools» (Meine, Schenker) &ndash; 4:15
# «Nightmare Avenue» (Matthias Jabs, Hudson, Meine) &ndash; 3:54
# «Lonely Nights» (Meine, Schenker) &ndash; 4:50

## Personell
* Klaus Meine – vokal
* Matthias Jabs – gitar, bakgrunnsvokal
* Rudolf Schenker – gitar, bakgrunnsvokal
* Ralph Rieckermann – bass, bakgrunnsvokal
* Herman Rarebell – trommer, perkusjon, bakgrunnsvokal
### Øvrige medvirkende
* John Webster: keyboard
* Luke Herzog: keyboard på «Woman» og «Lonely Nights»

## Eksterne lenker
*
Live Bites

***Live Bites*** er et konsertalbum fra det tyske hard rock-bandet Scorpions, utgitt i april 1995. Albumet består av konsertopptak gjort mellom 1988 og 1994.

## Sporliste
# «Tease Me Please Me»
# «Is There Anybody There?»
# «Rhythm of Love»
# «In Trance»
# «No Pain No Gain»
# «When the Smoke Is Going Down»
# «Living for Tomorrow»
# «Ave Maria No Morro»
# «Concerto in V»
# «Alien Nation»
# «Crazy World»
# «Wind of Change»
# «Hit Between the Eyes»
# «Edge of Time»
# «Heroes Don't Cry»
# «White Dove»

## Personell
*Klaus Meine – vokal
*Rudolf Schenker – gitar, bakgrunnsvokal
*Matthias Jabs – gitar, bakgrunnsvokal
*Ralph Rieckermann – bass, bakgrunnsvokal
*Herman Rarebell – trommer, perkusjon, bakgrunnsvokal

## Eksterne lenker
*
Bakugan Battle Brawlers

***Bakugan Battle Brawlers*** er en japansk animert tegnefilmserie produsert av  og , første gang vist på TV Tokyo i 2007. «*Bakugan*» er en sammensetning av de japanske ordene «Baku» (å eksplodere) og «gan» (sfære/kule)
I Norge har serien blitt sendt på Cartoon Network og TV 2. Serien har 52 episoder som handler om at det en dag begynte å falle kort ned fra himmelen, og de ble plukket opp av barn over hele verden. Kortene viste forskjellige figurer, forskjellige miljøer og forskjellige krefter. Barna skapte et populært kampspill uten å vite at disse kortene faktisk representerte en alternativ verden ved navn Vestroia. Det handler også om redningen av Vestroia og slåsskjempene som har Bakugane. 

Andre sesong av serien bærer undertittelen *New Vestroia*, mens det planlegges en tredje sesong med den engelske tittelen *Gundalian Invaders*. 
Hovedpersonene heter Dan, Shun, Runo, Maskerade, Julie, Alice, Marucho, Drago og Naga.

## Bakugan-kuler/spill
I sammenheng med serien har Sega og Spin Master lansert et strategispill basert på metallkort og magnetiske kuler tilsvarende de som figurerer sentralt i serien. 
Bakugan er monsterlignende actionfigurer som kan slås sammen til små kuler. Kulene er magnetiske og slår seg ut når de kommer i nærheten av et metallkort. Når man spiller ruller man en kule ut på brettet, og hvis man er dyktig, får man den til å slå seg ut på et kort der motstanderen har en actionfigur med dårligere score.

## Eksterne lenker
* 
*
Eye II Eye

***Eye II Eye*** er det fjortende studioalbumet fra det tyske hard rock-bandet Scorpions, utgitt i april 1996.

## Sporliste
# «Mysterious» (Rieckermann, Schenker, Jabs, J.M. Byron, Meine) – 5:28
# «To Be No. 1» (Peter Wolf, Jabs, Meine) – 3:57
# «Obsession» (Meine, Wolf) – 4:09
# «10 Light Years Away» (Mick Jones, Marti Frederiksen, Meine, Schenker) – 3:52
# «Mind Like a Tree» (Schenker, Wolf, Meine) – 5:34
# «Eye II Eye» (Schenker, Meine) – 5:04
# «What U Give U Get Back» (Schenker, Wolf, Meine) – 5:02
# «Skywriter» (Schenker, Meine) – 4:55
# «Yellow Butterfly» (Schenker, Frederiksen, Meine) – 5:44
# «Freshly Squeezed» (Schenker, Wolf, Meine) – 3:58
# «Priscilla» (Schenker, Meine) – 3:17
# «Du Bist So Schmutzig» (Jabs, Schenker, Meine, Kottak) – 3:55 
# «Aleyah» (Schenker, Meine) – 4:19
# «A Moment in a Million Years» (Meine) – 3:38

## Personell
*Klaus Meine – vokal
*Rudolf Schenker – gitarer, sitar, bakgrunnsvokal
*Matthias Jabs – gitarer, mandolin, bakgrunnsvokal
*Ralph Rieckermann – bass, bakgrunnsvokal
*James Kottak – trommer, perkusjon, bakgrunnsvokal
### Øvrige medvirkende
*Mick Jones – akustisk gitar
*Peter Wolf – piano, keyboard
*Herman Rarebell – bakgrunnsvokal
*Lynn Davis – bakgrunnsvokal
*Michelle Wolf – bakgrunnsvokal
*Kevin Dorsey – bakgrunnsvokal
*Siedah Garrett – bakgrunnsvokal
*Phil Perry – bakgrunnsvokal

## Eksterne lenker
*